Hrvatski sabor
20171109

Hvala lijepa gospodine predsjedniče. Da bih demantirao tajnika u proračunu za 2016. godinu za osnovnu školu Fra Pavla Vučkovića u Sinju bilo je na poziciji 2,1 milijun kuna. Županija kao osnivač, država i grad samo za projekt su potrošili 3 milijuna kuna da bi prošle godine tj. u ovoj godini u proračun prijedloga bilo izbrisano i to je jedan od razloga zbog čega nisam glasao za proračun. Jer projekt za koji su uložena sredstva u biti gotovi projekt sada ste odbacili, uludo bačene pare, novac, a znamo … potrebu u Cetinskoj krajini za zgradom osnovne škole. O tome ste upoznati, o tome su bili u posljednjih desetak, petnaest godina brojni sastanci sa svim Vladama, sa ministarstvom obrazovanja, osnivačem županijom, gradom Sinjom. I ovo je po meni jedna prevara naroda jer obećanja koja su dale sve Vlade u biti samo ste izbrisali iz proračuna. Zbog toga OŠ Fra Pavla Vučkovića se treba graditi, projekt postoji a dobra volja koju vi nemate i obećanja koja su dale sve vlade jednostavno su bila lažna obećanja i zbog toga tražim glasanje o amandmanu. Hvala.